
	LĒMUMS	
Ādažos, Ādažu novadā
				
2026. gada 30. jūlijā									Nr. 285

Par pieteikumu projektam “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā” 

Biedrība “Jūras Zeme” 2026. gada 12. jūlijā uzsāka projektu iesniegumu pieņemšanas 4. kārtu Eiropas Jūrlietu, zvejniecības un akvakultūras fonda (turpmāk – EJZAF) pasākumā “Sabiedrības virzītas vietējās attīstības stratēģiju īstenošana” (U31421). 
Projektu iesniegšanas termiņš Lauku atbalsta dienesta (turpmāk – LAD) Elektroniskās pieteikšanās sistēmā ir līdz 2026. gada 10. augustam. Rīcībā EJZAF M4.1. “Zvejas vai jūras kultūras mantojuma saglabāšanas un izmantošanas iniciatīvas” (turpmāk – EJZAF M4.1.) pieejamais finansējums ir 7780,00 euro.
Rīcībā EJZAF M4.1. attiecināmās izmaksas:
1) jaunu pamatlīdzekļu un programmu nodrošinājuma iegāde un uzstādīšana, kā arī muzeja eksponātu atjaunošana;
2) jauna būvniecība, pārbūve (arī kuģu un laivu pārbūve), ierīkošana, novietošana, atjaunošana;
3) jaunu būvmateriālu iegāde;
4) digitālo risinājumu un digitālo pakalpojumu izveide;
5) ar preces vai pakalpojuma publicitāti saistīti izdevumi;
6) atjaunojamās vai atjaunīgās elektroenerģijas ražošanai atbalsta saņēmēja pašpatēriņam paredzētās tehnikas, iekārtu un aprīkojuma izmaksas;
7) projekta iesnieguma sagatavošanas attiecināmās izmaksas;
8) izmaksas darbinieka apmācībai vai darba braucienam vai komandējumam.
Pašvaldības Projektu uzraudzības komisija š.g. 14. jūlijā atbalstīja projekta “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā” (turpmāk – Projekts) īstenošanu Carnikavas ciemā, Carnikavas pagastā, Ādažu novadā. 
CNC ir kultūrvēsturiska vieta Gaujas krastā, kas kalpo kā galvenais Carnikavas un tās apkārtnes vēstures, amatniecības un zvejniecības tradīciju sargs. CNC ēka ir simbolisks stāsts — tā ir 1851. gadā celtās zvejnieka un pārcēlāja mājas “Cēlāji” precīza kopija. Oriģinālā ēka savulaik atradās stratēģiskā vietā pie Gaujas grīvas (Rīgas–Pērnavas ceļā) un tika atzīta par tik izcilu Vidzemes zvejnieku arhitektūras paraugu, ka pagājušā gadsimta 60. gados tā tika eksponēta Latvijas Etnogrāfiskajā brīvdabas muzejā.
CNC ir liela nozīme zvejas un jūras kultūras mantojuma saglabāšanā un tā darbība izpaužas vairākos būtiskos virzienos:
1) nemateriālā kultūras mantojuma un nēģu zvejas tradīciju sargāšana. Carnikavas identitāte vairāk nekā piecus gadsimtus ir cieši saistīta ar zvejniecību. CNC pastāvīgā ekspozīcija detalizēti atspoguļo vietējās zvejas tradīcijas, īpaši - nēģu ķeršanas un apstrādes aroda vēsturi, kalpojot kā tilts starp vēsturiskajām liecībām un mūsdienu praktizējošajiem piekrastes zvejniekiem. Unikālais nēģu zvejas amats un prasmes ir iekļauti Latvijas Nemateriālā kultūras mantojuma sarakstā;
2) izglītojošā funkcija un sabiedrības iesaiste. CNC ne tikai pasīvi glabā eksponātus, bet aktīvi izmanto šo mantojumu, piedāvājot muzejpedagoģiskās programmas (skolēniem un bērniem), kā arī bezmaksas ekskursijas un stāstus apmeklētājiem;
3) starptautiskās un vietējās tīklošanās. CNC aktīvi iesaistās projektos, kas aktualizē piekrastes zvejniecības izaicinājumus Eiropas mērogā;
4) kultūras un tūrisma infrastruktūras centrs. CNC apkārtne ir labiekārtota tā, lai sasaistītu vēsturi ar dabu — blakus centram ir izveidota laivu piestātne pie Gaujas, ugunskura vietas un pieeja Gaujas promenādei. Tas veicina kultūrtūrismu, ļaujot apmeklētājiem fiziski atrasties vidē, kurā gadsimtiem ilgi zvejnieki ir devušies upē un jūrā.
Projekta ietvaros plānots izveidot un uzstādīt Carnikavas Novadpētniecības centra ārtelpas informatīvo ekspozīciju, izvietojot interaktīvus informatīvos stendus par Carnikavas zvejniecības un jūras kultūras mantojumu. Ekspozīcijas elementi tiks veidoti tā, lai nodrošinātu augstu apmeklētāju iesaisti un padarītu vēstures apguvi saistošu dažādām paaudzēm. Āra ekspozīcija papildinās esošo Carnikavas Novadpētniecības centra piedāvājumu, padarot to pieejamāku apmeklētājiem arī ārpus centra darba laika..
Projekta kopējās plānotās attiecināmās izmaksas ir 7780 euro (tajā skaitā EJZAF finansējums 7 002 euro un pašvaldības līdzfinansējums 778 euro). Projekta apstiprināšanas gadījumā projekta īstenošanai plānots sākotnēji saņemt avansa maksājumu 30 % apmērā no EJZAF finansējuma (2100,60 euro) un nodrošināt pašvaldības finansējumu 5679,40 euro, kas jāparedz Centrālās pārvaldes Attīstības un projektu nodaļas 2026. un 2027. gada budžeta tāmēs. 
Projekts atbilst Ādažu novada ilgtspējīgas attīstības stratēģijai līdz 2037. gadam – saskan ar novada vīziju par kultūrvēsturiskā mantojuma un tradīciju uzturēšanu, kas veido iedzīvotāju identitāti un piederības sajūtu. Stratēģija īpaši izceļ nepieciešamību saglabāt nemateriālo kultūrvēsturisko mantojumu, tostarp zvejniecības un nēģu gatavošanas tradīcijas, kā arī attīstīt CNC kā nozīmīgu apskates objektu.
Projekts atbilst Ādažu novada Attīstības programmas (2021-2027.) vidējā termiņa prioritātēm:
1) “VTP4: Aizsargāta un sakopta dabas vide brīvā laika pavadīšanas iespējām dabā” rīcības virziena “RV4.3: Ādažu novada kā tūrisma vides tēla popularizēšana” uzdevumiem “U4.3.1: Stiprināt Ādažu novada tēlu un atpazīstamību”, “U4.3.2: Attīstīt tūrismu Ādažu novadā” un “U4.3.3: Izstrādāt un popularizēt jaunus tūrisma produktus” (pasākums “C4.3.3.2. Tūrisma objektu attīstība”);
2) “VTP5: Resursu efektīva izmantošana un attīstība” rīcības virziena “RV5.1: Pašvaldības nekustamo īpašumu attīstība, pašvaldības teritorijas labiekārtošana”  uzdevumam “U5.1.1: Sekmēt novada publiskās ārtelpas attīstība” un uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)” (pasākums “C5.1.3.11. Carnikavas Novadpētniecības centra teritorijas labiekārtošana”);
3) [bookmark: _Hlk149124273]“VTP7: Uzņēmējdarbības  vajadzībām pielāgota novada teritorija” rīcības virziena “RV7.1: Prioritāro industriālo, komerciālo un lauksaimniecības teritoriju noteikšana, pašvaldības līdzdarbība šo teritoriju attīstībā, daudzpusīgas uzņēmējdarbības attīstība” uzdevumam “U7.1.4: Veidot novadu kā mazo uzņēmumu darbībai un attīstībai draudzīgu vidi, tajā skaitā veicināt koprades telpu (projektu) radīšanu” (pasākums “C7.1.4.2. Zvejnieku aroda popularizēšana”);
4) “VTP11: Ādažu novada kultūrvides attīstība” rīcības virziena “RV11.3: Kultūrvēsturisku objektu pētniecība, attīstība  un integrēšana  tūrisma objektos” uzdevumiem “U11.3.1: Izpētīt, digitalizēt vēsturiskos materiālus par kultūrvēsturiskiem objektiem”, “U11.3.3: Prezentēt iegūtos rezultātu, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas” (pasākums “C11.3.3.1. Iegūto rezultātu prezentēšana, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas”) un “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām” (pasākumi “C11.3.6.1. Kultūrvēsturisko vērtību saglabāšana” un “C11.3.6.2. Zvejniecības  piekrastes mantojuma popularizēšana un nodošana tālāk, izveidojot mūsdienīgu tūrisma piedāvājumu, balstoties uz senām tradīcijām”);
5) “VTP16: Efektīva pašvaldības iestāžu un uzņēmumu darba organizācija” rīcības virziena “RV16.1: Pašvaldības darbības uzlabošana” uzdevumam “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti”.
Pamatojoties uz Pašvaldību likuma 4. panta pirmās daļas 2. un 5. punktu, kā arī ņemot vērā Projektu uzraudzības komisijas 14.07.2026. atzinumu un domes Finanšu komitejas 15.07.2026. atzinumu, Ādažu novada dome
NOLEMJ:
1. [bookmark: _Hlk162989100]Atbalstīt projekta “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā” pieteikuma iesniegšanu biedrības “Jūras zeme” rīcībā EJZAF M4.1. “Zvejas vai jūras kultūras mantojuma saglabāšanas un izmantošanas iniciatīvas” ar kopējo plānoto finansējumu 7780 euro, tajā skaitā Eiropas Jūrlietu, zvejniecības un akvakultūras fonda finansējums 7002 euro un pašvaldības līdzfinansējums 778 euro.
2. Centrālās pārvaldes Attīstības un projektu nodaļai sagatavot un līdz 2026. gada 10. augustam iesniegt Lauku atbalsta dienesta Elektroniskās pieteikšanās sistēmā projekta “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā” pieteikumu.
3. Projekta apstiprināšanas gadījumā tā īstenošanai nepieciešamo pašvaldības finansējumu 778 euro un priekšfinansēšanai nepieciešamos līdzekļus 4901,40 euro paredzēt Attīstības un projektu nodaļas 2027. gada budžeta projekta tāmē. 
4. Papildināt Ādažu novada Attīstības programmas (2021.-2027.) Rīcības plāna uzdevumu “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām” ar jaunu pasākumu “C11.3.6.5. Projekta “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā” īstenošana”, norādot, ka pasākumu īsteno Carnikavas novadpētniecības centrs un Attīstības un projektu nodaļa, pasākuma īstenošanas laiks: 2026.-2027.gads, pasākuma finansējums: ES fondu finansējums un pašvaldības finansējums, iznākuma rādītājs: Īstenots LEADER projekts “Carnikavas novadpētniecības centra āra ekspozīcijas izveide Carnikavas novadpētniecības centra āra teritorijā”.
5. Pilnvarot pašvaldības domes priekšsēdētāju parakstīt ar projekta sagatavošanu un īstenošanu saistītos dokumentus.
6. Ādažu novada kultūras centra struktūrvienībai “Carnikavas Novadpētniecības centrs” organizēt projekta īstenošanu tā apstiprināšanas gadījumā.
7. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

